stanford-oval/wikipedia huggingface dataset:
רמולה דווי
קריירה

היא הופיעה בהצגות תיאטרון ובמספר סרטים בנגלים קצרים ומקומיים, ובסרט הבנגלי Graher Pher ב-1937, אך ניסתה לפרוץ לשוק ההודי כשחקנית לאומית.
רמולה פנתה למפיקים שונים, עד אשר המפיק קידר שרמה, שהיה ידוע מאוד בתעשייה, הסכים לתת לה צ'אנס. מי שהכירה ביניהם הייתה השחקנית ג'דגיש סטי. שארמה היה באותה תקופה מפיק, תמלילן ותסריטאי, בעיקר כתב דיאלוגים לסרטים אך לא ביים. קידר שארמה הציג אותה בפני הבמאי ניטין בוסה, שהיה אז אחד הבמאים הנחשבים בהודו. בראיון מאוחר יותר סיפר שארמה כי הבמאי הסתכל עליה ואז אמר לו: "כשהבאת אותה אליי, למה שכחת להביא כמה לבנים כדי שתוכל לעמוד עליהן?" רומולה נפגעה עמוקות מההתבטאות הזו של הבמאי. היא אמרה בשקט, "להתראות" והתרחקה מהמשרד שלו. הוא ממשיך לספר "עקבתי אחריה וגיליתי שהיא בוכה,התרגשתי מהמצוקה של הצעירה השאפתנית שהיו לה תקוות גדולות, ולעגו לה בגלל משהו שהטבע אחראי לו. ידעתי איך זה מרגיש להיות מושא ללעג. חוויתי את זה מספיק פעמים. ליוויתי אותה לחשמלית ושם היא נפרדה ממני. כדי לעודד אותה, אמרתי, 'בבקשה, רומולה, אל תהיי שבורת לב. יום אחד, כשאהיה במאי, את תהיי הגיבורה הראשונה שלי, ואנחנו נוכיח למר בוזה ולעולם, איזה כוכבת גדולה את'. רומולה צחקה ואמרה, 'מר קידר המסכן, כותב הדיאלוגים לעולם לא יהיה במאי ואני לעולם לא אהיה גיבורה.'"
עם זאת, קידר שארמה עמד בהבטחתו וליהק אותה לסרטו הראשון כבמאי ב-1939 Dil Hi To Hai בסרט מסופר על אב ממעמד הביניים, שהקריב את כל חייו כדי לתת חינוך והשכלה לבנו ובתו, רמולה שיחקה את תפקיד הבת.
פריצתה הגדולה הגיעה ב־1941 עם הסרט בשחור לבן שזכה להצלחה מאד גדולה Khazanchi, בסרט שהוא תעלומת רצח, היא מגלמת את הדמות הראשית "מדהורי". הסרט הפך לאחד הלהיטים הגדולים ביותר של שנות ה-40 המוקדמות. המוזיקה של הסרט שהולחנה על ידי גולאם היידר הייתה גורם מרכזי במהפכה במוזיקת הקולנוע ההינדי מהסגנון התיאטרלי המורכב של שנות ה-30 לסגנון חופשי יותר תוך שימוש במקצבים עממיים פונג'ביים והציג באופן נרחב כלי הקשה כמו בשיר המפורסם מהסרט Sawan Kai Nazare hain.
בהמשך רמולה שיחקה בסרטי קולנוע רבים אשר הפכו להצלחה בקרב הקהל ההודי. קריירת המשחק של רמולה נסקה במהירה, כאשר היא זוכה הן לאהדת הקהל ההודי והן לאהדת המבקרים. "אמנית רב תכליתית.הופעה יפה להפליא..ולא יכול היה להיות טוב יותר. אימפולסיבית בהרפתקאותיה, מתרפקת ברומנטיקה שלה, מעוררת רחמים באכזבתה, מעולה בעורמה ובאסטרטגיה שלה.... מכסה רמולה את המסך כולו!" – כך נכתב עליה בביקורות הקולנוע.
אחרי הסרט חזאנצ'י היא שיחקה בסרטים נוספים אשר הפכו ללהיטים רבים אך הם: Khamoshi (1942), Shukria (1944), Albeli (1945), Hum Bhi Insan Hain (1948) ועוד..
שלושת סרטיה האחרונים יצאו לאקרנים ב-1951 ובכך הסתיימה הקריירה הקולנועית שלה.
מורשתה

סרטיה של רמולה נחשבו למרעננים ופורצי דרך בתעשיית הקולנוע ההודית, בוליווד, בשל סגנונם המוזיקלי הייחודי. עד אז הסרטים התאפיינו במוזיקה הינדית מסורתית וקלאסית, אולם סרטיה של רמולה שילבו מקצביים עממים של סגנון הפונג'אבי המקפיץ לצד מגוון כלי הקשה. סגנון מוזיקלי ייחודי זה, בצירוף דמותה הייחודית של רמולה וכשרון המשחק המתפרץ הפכו את סרטיה ללהיטים גדולים בקרב הקהל ההודי, ולאבני דרך של ממש. במקביל לקריירת המשחק שלה, הקפידה רמולה לסייע ככל שיכלה למשפחות נזקקות ואימצה לאורך השנים כ-14 משפחות. היא ליוותה את בני המשפחה ברכישת השכלה, הדרכה כללית וסיוע כספי.
היא הייתה אחת מחמש שחקניות הודיות יהודיות מפורסמות שהופיעו בסרט התיעודי "שלום בוליווד: הסיפור שלא סופר על היהודים ובוליווד", מאת דני בן-משה, שיצא לאקרנים ב-2017. בסרט הופיעו: נאדירה, אסתר ויקטוריה אברהם, סוזן סלומון, רמולה דווי ורובי מאיירס.
חיים אישיים

רמולה הייתה נשואה פעמיים. בעלה השני היה קפטן בחיל האוויר הבריטי, שעזר להכשיר טייסים הודים בחיל האוויר ההודי לאחר עצמאות הודו. בנה, סם, מבעלה הראשון, היגר לישראל בתחילת שנות ה-50. היו לה שתי בנות, דנה ולינדה, מנישואיה השניים. היא נפטרה בדירתה במומבאי ב־10 בדצמבר 1988.
פילמוגרפיה

Graher Pher 1937
Dil Hi To Hai 1939
Qaidi 1940
Khazanchi 1941
Albeli 1945
Shukria 1944
Jhooti Kasmen 1948
Hum Bhi Insaan Hain 1948
Do Baten 1949
Sawan Aya Re 1949
Rim Jhim 1949
Maang 1950
Basera 1950
Jawani Ki Aag 1951
Actor 1951
Stage 1951
הערות שוליים

↑  Ramola Devi, veethi.com
↑  findshars, Ramola Devi, My Views On Bollywood (באנגלית)
↑  Danna Paz Prins, Bollywood’s Jewish Superstar Actresses, Museum of the Jewish People, ‏2017-08-23 (באנגלית אמריקאית)
↑  "Jewish Stars of Bollywood". Haaretz (באנגלית). נבדק ב-2022-10-31.
↑  Shalom Bollywood - Official Trailer, נבדק ב-2022-11-01
↑  "Searching for Family". ESRAmagazine (באנגלית בריטית). נבדק ב-2024-03-23.
↑  "Death Anniversary - Ramola Devi : A tribute". www.facebook.com (באנגלית). נבדק ב-2024-03-23.
↑  Sonal Pandya, Death anniversary: Knowing Khazanchi actress Ramola Devi?, Cinestaan
↑  Ramola Complete Movies List from 1951 to 1937, web.archive.org, ‏2022-10-31
כרזת הסרט קזנצ'י מ-1941
פיונה רנה

| --- | --- |
אין תמונה חופשית
 לידה:  5 באפריל 1988 (בת 36) מונטנה, ארצות הברית 
 מדינה:  הרפובליקה העממית של סין, ארצות הברית 
 https://www.fionarene.com/
 פרופיל ב-IMDb
 
פיונה רנה (באנגלית: Fiona Rene; נולדה ב-5 באפריל 1988) היא שחקנית אמריקאית.
ביוגרפיה

פיונה רנה אולדהם נולדה במונטנה, ארצות הברית. היא נולדה לאם סינית לי יינג אולדהם ולאב אמריקאי רוני מקס אולדהם.
בילדותה היא ומשפחתה עברו לעיתים קרובות וחיו במקומות רבים ושונים. בגיל 13, רנה ומשפחתה גרו באוקלהומה, קליפורניה, פנסילבניה, מישיגן לטקסס, שם סיימה בסופו של דבר את בית הספר התיכון בגיל שש עשרה ולמדה בקולג' קהילתי באוסטין ולאחר מכן באוניברסיטה הבפטיסטית של אוקלהומה (אנ'). כשהיא עברה מבית הספר לבית הספר, היא התקשתה ליצור חברים, אך עד מהרה מצאה את ייעודה כשחקנית.
לאחר שעברה ללונדון, רנה עבדה כשחקנית, מאמנת משחק ובמאית, בהמשך עבור Le Manoir de Paris (אנ'), צרפת במשך 5 שנים עד שחזרה ללוס אנג'לס.
קריירה

ב-2019 גילמה את קארה לי בסדרה "Stumptown" (אנ') של ABC, הסדרה בוטלה אחרי עונה אחת. סדרות נוספות בהן שיחקה כוללות את "האנטומיה של גריי", "L.A.'s Finest" (אנ') ו"ג'יין הבתולה" שם שיחקה את התפקיד של סלסט, אם לסבית שיוצאת לפגישה עם ג'יין ובנה.
לצד המשחק, רנה עבדה רבות בתיאטרון ובאנימציה בנוסף לעבודת קריינות ועבדה כבמאי מופעים אינטראקטיביים, ייעוץ יצירתי וניהול מופעים.
החל מ-2010 היא משחקת בסרטים קצרים ומשאילה את קולה למשחקי וידאו רבים.
ב-2020 שיחקה בתפקיד סנדקית בסרט "Underwater" (אנ') בכיכובה של קריסטין סטיוארט.
ב-2021 כיכבה בתפקידה הראשון בסדרה "אני יודע מה עשית בקיץ האחרון" בה גילמה את התפקיד של ליילה, מפקדת המשטרה של העיירה הקטנה שמנסה לחבר רמזים כדי למצוא את הרוצח.
ב- 2022 שיחקה ב"כבאי קליפורניה" כרבקה לי אסירה ועורכת דין. עוד ב־2022 הופיעה בסדרה "סנגור במבחן" כגלוריה דייטון.
ב-2024 החלה להופיע בסדרה "כללי המשחק" כריני, עורכת דין ומושא אהבתו של קולטר שו (ג'סטין הארטלי).
פילמוגרפיה > בקולנוע

| שנה | סרט | תפקיד | הערות |
| --- | --- | --- | --- |
| 2004 | The Breakdance Kid | רקדנית |  |
| 2010 | Snatch 'n' Grab | נינה |  |
| 2010 | Polterzeitgeist | מתווכת | סרט קצר |
| 2013 | Cushion Apocalypse | ג'ני | סרט קצר |
| 2014 | Co-Ed Campfire Carnage | מתווכת |  |
| 2014 | In Transit | ג'ס |  |
| 2016 | Sinister Squad | קאראבוס |  |
| 2016 | Into the Stream | שיילה | סרט קצר |
| 2016 | Dead Unanimity | ונדי | סרט קצר |
| 2017 | Trap | פיונה זנג | סרט קצר |
| 2017 | No Spring Without Winter | ג'ני | סרט קצר |
| 2017 | Pizza Bobby | פיבי | סרט קצר |
| 2019 | Mars Home Planet | QC | סרט קצר |
| 2019 | The Debacle | מלכת הצעקה | סרט קצר |
| 2019 | Greenlight | עובדת מלתחה |  |
| 2019 | Cactus Flower | מורגן | סרט קצר |
| 2019 | Tommy Gun | ג'ס | סרט קצר |
| 2020 | Underwater | סנדקית |  |
| 2020 | Instant Gratification | לוסי סטאפ | סרט קצר |
| 2024 | Patsy Lee & the Keepers of the 5 Kingdoms | דונה |  |
פילמוגרפיה > בטלוויזיה

| שנה | סדרה | תפקיד | הערות |
| --- | --- | --- | --- |
| 2015 | אפיזודס | עוזרת | בפרק: "Episode Two" |
| 2015 | CRITICAL | עוזרת מנתח | בפרק: "#1.6" |
| 2018 | ג'יין הבתולה | סלסט | פרק 72 |
| 2018 | ABC Discovers: Los Angeles Talent Showcase | עצמה | סרט טלוויזיה |
| 2018 | Randos | ויטני | סרט טלוויזיה |
| 2019 | L.A.'s Finest | מיה | בפרק: "Thief" |
| 2019 | האנטומיה של גריי | ג'ניס | בפרק: "Nothing Left to Cling To" |
| 2019 | Solve | קופמספוט | בפרק: "Murder on the Trail" |
| 2019–2020 | Stumptown | הבלשית קארה לי | 9 פרקים |
| 2020 | Savage/Love  |  | מיני סדרה, בפרק:"Terms of Endearment" |
| 2020 | Interconnected | קייסי | בפרק: "Ginger De Casper" |
| 2021 | NCIS: הוואי | מליסה גרלנד | בפרק: "Boom" |
| 2021 | United States of Al | תפקיד קולי | בפרק: "Promises/Wadaha" |
| 2021 | אני יודע מה עשית בקיץ האחרון | מפקדת המשטרה ליילה | 8 פרקים |
| 2022 | S.W.A.T | קים | בפרק:"Albatross" |
| 2022 | הטירון | מישה פורטר | בפרק: "Labor Day" |
| 2022–2023 | כבאי קליפורניה | רבקה לי | 5 פרקים |
| 2022–2024 | סנגור במבחן | גלוריה דייטון | עונות 2–3 |
| 2023 | With Love | טורי | בפרק: "Bachelor Party" |
| 2023 | Captain Fall | אישה (קול) | סדרת אנימציה של נטפליקס, בפרק: "Cultural Exchange" |
| 2024–הווה | כללי המשחק | ריני גרין | תפקיד ראשי |
פילמוגרפיה > משחקי וידאו

| שנה | משחק | דמות | הערות |
| --- | --- | --- | --- |
| 2013 | Magrunner: Dark Pulse | קסנדרה |  |
| 2013 | Cabela's African Adventures | אנה |  |
| 2014 | Q.U.B.E: Director's Cut | אישה |  |
| 2017 | The Invisible Hours | שרה ברנהרדט |  |
| 2020 | Yakuza: Like a Dragon | סונג יו |  |
| 2020 | I.M.L.A | שיילין סטיל |  |
| 2022 | The Twilight Zone VR | מאבטחת |  |
| 2022 | We Are OFK | ג'יי זנג |  |
| 2023 | Diablo IV | זוליה |  |
| 2024 | Like a Dragon: Infinite Wealth | שונגי |  |
הערות שוליים

1 2 3 4 5 6  Edward Sylvan CEO of Sycamore Entertainment Group, Inspirational Women In Hollywood: How Fiona Rene Is Helping To Shake Up The Entertainment Industry, Authority Magazine, ‏2021-10-10 (באנגלית)
↑  Local Stories, Meet Fiona Rene of Fiona Rene - IMPERSION MEDIA in West Hollywood - Voyage LA Magazine | LA City Guide, voyagela.com, ‏2018-06-12 (באנגלית אמריקאית)
↑  Mike Bedard, Why Reenie From Tracker Looks So Familiar, Looper, ‏2024-05-11 (באנגלית אמריקאית)
1 2  Savannah Sanders, Who Is Fiona Rene? 5 Things to Know About Tracker Actress, The Direct, ‏2024-04-29 (באנגלית)
↑  נעמה ברקן, "יורשים", "סיינפלד" ו"האנטומיה של גריי": הסדרות השוות של אוקטובר, באתר ynet, 1 באוקטובר 2021
↑  Kieran Fisher, The Real Reason Fiona Rene's Rebecca Lee Left Fire Country, Looper, ‏2024-03-24 (באנגלית אמריקאית)
↑  Remind me, who is Gloria Dayton in The Lincoln Lawyer?, Cosmopolitan, ‏2023-08-04 (באנגלית בריטית)
↑  Loree Seitz and Sharon Knolle, Tracker Cast and Character Guide: Who's Who in the CBS Show?, TheWrap, ‏2024-02-11 (באנגלית אמריקאית)
מערכות החשמל בעולם

מערכות חשמל בעולם מאופיינות בהבדלים במתח החשמלי התדרים וסוגי חיבורי שקע-תקע שעשויים להשתנות ממדינה למדינה, אך אזורים נרחבים בדרך כלל משתמשים באותם התקנים. לעיתים רבות התאימות הפיזית של כלי הקיבול איננה מעידה על תאימות של המתח, או התדרים. באזורים מסוימים בעולם עדיין קיימים תקנים ישנים.
סוגי מתחים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יש בעולם שני תקנים מקובלים להזרמת חשמל לשקעים ביתיים:
האירופית: מתח של 230 וולט בתדירות של 50 הרץ. נמצאת בשימוש ברוב העולם למעט צפון אמריקה.
האמריקאית: מתח של 120 וולט בתדירות של 60 הרץ. נמצאת בשימוש בצפון אמריקה.
סוגי השקעים ברחבי העולם

במדינות שונות נעשה שימוש בשקעים ותקעים חשמליים שונים בצורתם. התקעים עם שלושת הפינים העגולים שבשימוש בישראל, ובגרסה דומה בתאילנד. תקעים עם שני פינים, יכולים להתאים לשקעים במדינות רבות. תקעים עם שני פינים ממדינות רבות יתאימו גם לשקעים ישראליים. להלן פירוט של סוגי התקעים והשקעים השונים אשר נמצאים בשימוש ברחבי העולם. כל אחד מהסוגים מזוהים על ידי אות בהתאם לסיווג בשימוש על ידי ממשלת ארצות הברית של אמריקה. להלן פירוט של סוגי השקעים והתקעים השונים הקיימים ברחבי העולם:
| 0 | 1 | 2 | 3 | 4 |
| --- | --- | --- | --- | --- |
| סוג A    השקע הלא מוארק שנפוץ בארצות הברית | סוג B    שקע מוארק שהוא השקע הביתי הנפוץ בצפון אמריקה. תקעים מסוג A יכולים להיכנס גם לשקעים מסוג B. ידוע גם כ־NEMA 5-15. | סוג C    יורופלאג (Europlug) או בשמו הרשמי CEE 7/16. זהו תקע לא מוארק שתוכנן להתאים לכל השקעים הנפוצים באירופה (למעט השקעים הבריטיים מסוג G). שקעים מהסוג הזה אינם נפוצים. התקע מתאים גם לשקעים ישראליים (סוג H החדש). | סוג D    שקע מוארק עם שלושה פינים גדולים יחסית ופין ההארקה בולט מעבר לשניים האחרים. זה היה התקן בבריטניה עד שנת 1962. הוא עדיין בשימוש במדינות שונות כגון הודו ונמיביה. | סוג E    שקע צרפתי (CEE 7/4) הוא שקע מוארק שבו ההארקה היא פין בולט. תקעים מהסוג הזה נמצאים בשימוש בצרפת, בלגיה, פולין, צ'כיה, תוניסיה ומרוקו. מקובל להשתמש בהם בתקעים מסוג CEE7/7 אשר מתאימים גם לשקעים הגרמניים מסוג F |

| 0 | 1 | 2 | 3 | 4 |
| --- | --- | --- | --- | --- |
| סוג F    שקע גרמני ("צ'וקו" - Schuko) הוא שקע מוארק שנמצא בשימוש, בין השאר, בגרמניה. שמו הרשמי הוא CEE 7/5. ההארקה לא נמצאת בפין ייעודי אלא במגרעות בצד התקע. | סוג G    שקע מוארק שהוא השקע התקני בבריטניה מאז 1962. בשימוש גם באירלנד, מלטה וקפריסין. | סוג H    שקע ישראלי. בתקן הישן הפינים הם שטוחים גם בתקע וגם בשקע, ובתקן החדש (מאז 1989) הפינים הם עגולים והשקעים עוצבו כך שיוכלו לקבל גם תקעים בתקן הישן וגם בתקן החדש. השקע בתקן החדש יכול לקבל גם תקעי יורופלאג. הסוג נמצא בשימוש רק בישראל וברשות הפלסטינית. | סוג I      השקע הנפוץ באוסטרליה, ניו זילנד וארגנטינה. התקעים הם בצורת V אולם בכיוון הפוך מזה שבשקעים הישראליים. גם בסין יש שקעים דומים. | סוג J     השקע הנפוץ בשווייצריה ובליכטנשטיין. פין ההארקה נמצא רק מעט מתחת לשני הפינים האחרים. |

| 0 | 1 | 2 | 3 | 4 |
| --- | --- | --- | --- | --- |
| סוג K     השקע הנפוץ בדנמרק וגרינלנד. פין ההארקה בצורת חצי עיגול. | סוג L    תקע ושקע איטלקים: השקע בעל שלושה חורים והתקע בעל שלוש בליטות. | סוג M    גרסה גדולה יותר של סוג D. בשימוש בעיקר בדרום אפריקה, בלסוטו ובסווזילנד. נמצא בשימוש גם בישראל, שם הוא מוכר בשם "שקע בריטי" ונפוץ בעיקר לחיבור מזגנים. | סוג N    השקע הנפוץ בברזיל. דומה במראהו לשקע מסוג J השווייצרי, אולם הוא שטוח עוד יותר ממנו. מבוסס על תקן שהיה אמור להיות משותף לכלל השקעים באירופה, אך יישומו הושעה | סוג O    שקע תאילנדי בתקן חדש. השימוש בן החל רק בשנת 2006 ולכן אין עדיין פריסה שלו בכל רחבי המדינה. |
צבעי חוטי החשמל

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| תקן | מדינה / אזור | הארקה | מוליך נייטרלי (N) | פאזה L1 | פאזה L2 | פאזה L3 | הערות |
| תקנות החשמל (התקנת מוליכים) | ישראל |  |  |  |  |  | החוק מחייב חום, השילובים הללו התקבלו |
| IEC 60446   EN 60446   BS 7671 | האיחוד האירופי, בריטניה, סינגפור, רוסיה, הונג קונג, אוקראינה, בלארוס, קזחסטן |  |  |  |  |  |  |
| BS 7671 (ישן) | בריטניה, הודו, פקיסטן, מלזיה, סינגפור, הונג קונג |  |  |  |   |  | עברו לתקנים אירופאיים |
| AS/NZS 3000 | אוסטרליה, ניו זילנד |  |  |  | כל צבע (למעט צהוב-ירוק, ירוק, שחור ותכלת) | כל צבע (למעט צהוב-ירוק, ירוק, שחור ותכלת) | המלצה |
| AS/NZS 3000 | אוסטרליה, ניו זילנד |  |  | כל צבע (למעט צהוב-ירוק, ירוק, שחור ותכלת) | כל צבע (למעט צהוב-ירוק, ירוק, שחור ותכלת) | כל צבע (למעט צהוב-ירוק, ירוק, שחור ותכלת) | אופציונאלי |
| AS/NZS 3000 | אוסטרליה, ניו זילנד |  |  |  |  |  | מקובל |
| GB50303   GB50258 (ישן) | סין |  |  |  |  |  | מקובל |
| NEC | ארצות הברית |     |     | כל צבע | כל צבע | כל צבע |  |
|  | ארצות הברית |  |  |  |  |  | מקובל |
| CEC | קנדה |     |     |  |  |  | מקובל |
| JIS | יפן |     |        | כל צבע | כל צבע | כל צבע |  |
|  | יפן |     |  |  |  |  | תקן ממשלתי |
|  | קוריאה הדרומית |  |  |  |  |  |  |
ראו גם

חיבור שקע-תקע
זרם חילופין
חיווט חשמלי
חשמל
הערות שוליים

הזרמים החשמליים במדינות העולם:

  220–240 וולט/60 הרץ  
  220–240 וולט/50 הרץ

  100–127 וולט/60 הרץ
  100–127 וולט/50 הרץ
רב אחא ברדלא

רב אחא ברדלא הוא אמורא בבלי בן הדור השני (המאה ה-3), תלמידו של רב. כל אזכוריו בתלמוד הם בהקשר של הדרכות שאמר לו רבו: מותר לישון מחוץ לסוכה כאשר זבובונים מפריעים לשינה בה. הכותש מלח ביום טוב יעשה זאת באופן שונה מהרגיל, על ידי הטיית המדוכה. רב הפקיד בידו כמות מועטת של כרכום והדגים באמצעותה את דין מעמד שלשתן.
אין בתלמוד מאמרים ממנו עצמו ואין כל מידע על משפחתו.
קלאמפ

הקבוצה ב-2006 שם ביפנית: クランプ סוג: סטודיו מנגה שנת הקמה: 1987 ארץ מקור: יפן חברות פעילות:Nanase Ohkawa Mokona Tsubaki Nekoi Satsuki Igarashi חברות לשעבר: O-Kyon Sei Nanao Tamayo Akiyama Leeza Sei Sōshi Hishika Kazue Nakamori Shinya Ōmi אתר: https://clamp-net.com/
קלאמפ היא קבוצת כותבות ומאיירות מאנגה יפניות המורכבת כולה מנשים. חלק מסדרות המאנגה אשר יצרו עובדו לסדרות אנימה מצליחות. חברות הקבוצה הן ננסה אוקווה (Nanase Ohkawa), מוקון (Mokon), צובאקי (Tsubaki) ואיגרשי סצוקי (Igarashi Satsuki).
קלאמפ מכרו מעל ל-100 מיליון עותקי מאנגה נכון לאוקטובר 2007.
הקבוצה החלה לפעול באמצע שנות השמונים, ביצירת דוג'ינשי, תחת השם "קלאמפ קלאסטר" ומנתה 11 חברות. ב-1987 החלו לכתוב את המאנגה המקורית הראשונה שלהן, RG Veda, ועד ששוחררה לאור בשנת 1989 הקבוצה כבר ירדה ל-7 חברות. בשנת 1993 שלוש חברות נוספות עזבו, ונותרו רק ארבע החברות המרכיבות אותה כיום.
עבודות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. "עד כה" נכון למתי?.
| שנת יציאה | שנת סיום | שם המנגה | מפרסם | מגזין שבו זה פורסם | מצב | כרכים | האם יש אנימה/סרטון קצר |
| --- | --- | --- | --- | --- | --- | --- | --- |
| 1989 | 1996 | RG Veda | Shinshokan | Wings | הסתיים | 10 | כן |
| 1990 | 1991 | Man of Many Faces | Kadokawa Shoten | Newtype | הסתיים | 2 | כן |
| 1990 | 1993 | Tokyo Babylon | Shinshokan | Wings | הסתיים | 7 | כן |
| 1992 | 1994 | Legend of Chun Hyang | Hakusensha | Serie Mystery - Special | בוטל | 1 | לא |
| 1992 | 1993 | Clamp School Detectives | Kadokawa Shoten | Monthly Asuka | הסתיים | 3 | כן |
| 1992 | 1993 | Duklyon: Clamp School Defenders | Kadokawa Shoten | Newtype 100% Comics | הסתיים | 2 | לא |
| 1992 | 1992 | Shirahime-Syo: Snow Goddess Tales | Kadokawa Shoten | Monthly Asuka | הסתיים | 1 | לא |
| 1992 | 2003 | X/1999 | Kadokawa Shoten | Monthly Asuka | נעצר | 18 | כן |
| 1993 | 1995 | Miyuki-chan in Wonderland | Kadokawa Shoten | Newtype | הסתיים | 1 | כן |
| 1993 | 1995 | Magic Knight Rayearth | Kodansha | Nakayoshi | הסתיים | 3 | כן |
| 1995 | 1995 | The One I Love | Kadokawa Shoten | Young Rose Comics DX | הסתיים | 1 | לא |
| 1995 | 1996 | Magic Knight Rayearth 2 | Kodansha | Nakayoshi | הסתיים | 3 | כן |
| 1996 | 1998 | Wish | Kadokawa Shoten | Monthly Asuka | הסתיים | 4 | לא |
| 1996 | 2000 | סאקורה לוכדת הקלפים | Kodansha | Nakayoshi | הסתיים | 12 | כן |
| 1997 | 1999 | Clover | Kodansha | Amie | נעצר | 4 | כן |
| 1999 | 2001 | Angelic Layer | Kadokawa Shoten | Monthly Shōnen Ace | הסתיים | 5 | כן |
| 1999 | 2001 | Suki: A Like Story | Kadokawa Shoten | Monthly Asuka | הסתיים | 3 | לא |
| 2000 | 2003 | Legal Drug | Kadokawa Shoten | Monthly Asuka | הסתיים | 3 | כן |
| 2001 | 2002 | צ'וביטס | Kodansha | Young Magazine | הסתיים | 8 | כן |
| 2002 | 2002 | Murikuri | Kodansha | Young Magazine | הסתיים | 1 (פרק אחד) | לא |
| 2003 | 2011 | xxxHolic | Kodansha | Young Magazine --> Bessatsu Shōnen Magazine | הסתיים | 19 | כן |
| 2003 | 2009 | צובאסה כרוניקל | Kodansha | Weekly Shōnen Magazine | הסתיים | 28 | כן |
| 2005 | 2011 | Kobato | Shogakukan --> Kadokawa Shoten | Monthly Sunday Gene-X --> Newtype | הסתיים | 6 | כן |
| 2011 | - | Drug & Drop | Kadokawa Shoten | Young Ace | נעצר | 2 (17 פרקים) | לא |
| 2011 | - | Gate 7 | Shueisha | Jump SQ | נעצר | 4 (23 פרקים) | לא |
| 2013 | - | xxxHolic: Rei | Kodansha | Young Magazine | בתהליך | 4 (56 פרקים) | לא |
| 2014 | 2016 | Tsubasa World Chronicle: Nirai Kanai-hen | Kodansha | Magazine Special | הסתיים | 3 (19 פרקים + פרק מיוחד) | לא |
| 2016 | - | סאקורה לוכדת הקלפים: קלף שקוף | Kodansha | Nakayoshi | בתהליך | 3 (12 פרקים) | כן |
הערות שוליים

↑  אחרי ש Legal Drug נגמר המשיכו את זה בתור Drop and Drug
| אנימה ומאנגה |
| --- | --- | --- |
| מיקוד לפי קהל יעד | קודומו • שונן • שוג'ו • סיינן • ג'וסיי |  |
| סוגות ייחודיות | מכה • איסקאי  • מאהו שוג'ו • מאהו שונן • ג'ידאימונו • הארם • אצ'י • הנטאי |  |
| אמני מאנגה בולטים | אמן מאנגה • אוסמו טזוקה • אייצ'ירו אודה • ביסקו הטורי • מגומי איגראשי • הייאו מיאזאקי • טאיטו קובו • מסאשי קישימוטו • קלאמפ • רומיקו טקהאשי • אקירה טוריאמה • פוג'יקו פוג'יו • לייג'י מאטסומוטו |  |
| אנימטורים יפנים בולטים | אוסמו טזוקה • הידאקי אנו • מאמורו הוסודה • מאקוטו שינקאי • הייאו מיאזאקי • טאיטו קובו • יושיאקי קוואג'ירי • רומיקו טקהאשי |  |
| חברות אנימה בולטות | טאצונוקו הפקות • טואי אנימציה • ניפון אולפני אנימציה • סטודיו ג'יבלי • סטודיו פיירו |  |
| סגנונות ציור | בישוג'ו • בישונן • צ'יבי • SD |  |
| תרבות קהילות המעריצים | אוטאקו • קוספליי • כנסי אנימה |  |
| --- | --- |
בקרת זהויות :  NLI: 987007345850305171  BnF: cb125222493 (data)  CiNii: DA15589678  GND: 16019276-6  ISNI: 0000 0001 2308 2377  LCCN: no2004102338  MusicBrainz: bdf31698-dc28-4224-bca8-c4a92aefbc18  MusicBrainz: 22b0362a-8cdf-4bf8-8154-02fda68d6b65  NDL: 00261551  SUDOC: 034469508  VIAF: 127722623   WorldCat (עם VIAF): 127722623 
ערך זה הוא קצרמרבנושא אמנות. אתם מוזמנים לתרום לוויקיפדיה ו.
ברוך רקובר

| --- | --- |
אין תמונה חופשית
 לידה:  24 במרץ 1917 ה'תרע"ז ירושלים, מִנְהֶלֶת שטחי האויב הכבושים 
 פטירה:  29 בספטמבר 2002 (בגיל 85) כ"ג בתשרי ה'תשס"ג ירושלים 
 מדינה:  ישראל 
 תקופת הפעילות:  ? – 29 בספטמבר 2002 
 חיבוריו:  "ברכת אליהו" פירוש ל"ביאור הגר"א" על השולחן ערוך
 
 תפקידים נוספים:  אב"ד בחיפה, חוקר
 
הרב ברוך מרדכי רקובר (ה'תרע"ז, 24 במרץ 1917 - כ"ג בתשרי ה'תשס"ג, 29 בספטמבר 2002) היה אב"ד בחיפה, חוקר ומפרש "ביאור הגר"א" על השולחן ערוך.
קורות חייו

נולד בירושלים, בן לרב חיים רקובר ולחנה מלכה, בתו של שמחה מנדלבאום. למד בישיבת עץ חיים אצל הרב איסר זלמן מלצר. לאחר נישואיו למד במכון הרי פישל והוסמך לדיינות. באפריל 1956 התמנה לדיין בחיפה. בשנת 1979 התמנה לאב"ד וכיהן בתפקידו שנים רבות. במקביל עסק בצרכי ציבור בעיר.
בצד תפקידו בעולם הדיינות הקדיש את עיקר זמנו לחקר, פענוח וביאור שיטתי של "ביאור הגר"א" על השולחן ערוך.
את מפעלו החל בשנת תשי"ח (1957) בעקבות עבודתו הדומה של הרב אברהם יצחק הכהן קוק ״באר אליהו״. והוא התמיד בו למעלה מארבעים שנה, עד סמוך לפטירתו. בשלב ראשון הוציא בשנת 1968 ביאור על אבן העזר. לאורך השנים הוא הוציא כרכים רבים בסדרת "ברכת אליהו" על ביאור הגר"א, אך לא הספיק להשלים את ביאורו על כל ארבעת חלקי השולחן ערוך. הוא הותיר אחריו מספר כרכים שעדיין לא הודפסו וצוות תלמידי חכמים של מכון הרי פישל נטל על עצמו את העיסוק בכתביו ובהוצאתם לאור. כמו כן שוקד הצוות על המשך המפעל של ביאור הגר"א עד להשלמתו הסופית. על סדרה זו זכה בפרס ירושלים לספרות תורנית לשנת תשכ"ט ובפרס הרב טולידאנו לספרות תורנית לשנת תשמ"ג.
בסוף ימיו התגורר בשכונת בית וגן בירושלים וקבע לעצמו לתפילה יום יום בישיבת קול יעקב ברחוב דברי ירוחם בשכונת בית וגן.
משפחתו

אחיו היו הרב פרופ' נחום רקובר והסופר הרב שמחה רז. גיסיו היו פרופ' משה ימר, הרב ישעיהו הדרי שהיה ראש ישיבת הכותל והרב דב כהן שהיה רב חיל האוויר.
בתו נורית פריד, אשת הרב יוחנן פריד, היא מייסדת מכון להכשרת טוענות רבניות. בנו הרב אלחנן רקובר, הנשוי לנינת הרב חיים יהודה לייב אוירבך, הוא מחסידיו של האדמו"ר מאמשינוב ומכהן כראש כולל לדיינות בירושלים, וכראש כולל לסמיכה בישיבת תומכי תמימים ראשון לציון[דרוש מקור].
נכדו הוא אחיה פריד שהיה בעבר הסמנכ"ל המסחרי של קבוצת "הארץ" וכיום מכהן כסגן נשיא בחברת "כאל".
ספריו

סדרת ברכת אליהו על ביאור הגר"א לשולחן ערוך
הערות שוליים

↑  אתר "Billiongraves"
↑  כינוס חבר תלמידי עץ חיים, הצופה, 6 באפריל 1945.ובגשר החיים ח"ב סימן יט הביא הרב יחיאל מיכל טיקוצ'ינסקי ש"נשאלתי מאחד מחכמי ישיבתנו הרה"ג ר' ברוך רקובר..."
↑  הנשיא מינה דיינים, דבר, 18 באפריל 1956; שינויים בבהרכב בתי הדין הרבניים, הצופה, 6 במאי 1956; הודעה על מינוי דיינים, ילקוט הפרסומים תשט"ז, עמ' 849; כתבי מינוי לדיינים בבתי-הדין הרבניים (העתקים), באתר ארכיון המדינה, עמ' 18
↑  אולפן לנערות דתיות בחיפה, הצופה, 5 בפברואר 1964, עמ' 3; הנוער הדתי בחיפה מוחה נגד חילולי שבת בעיר, שם, 21 במרץ 1965, עמ' 4; כנס 'למען שלמות המשפחה' בחיפה, שם, 1 ביוני 1965, עמ' 3; רבני חיפה מבקשים לערער על פס"ד בעניין הקרנת סרטים בשבת, מעריב, 25 באוגוסט 1987, עמ' 6; ועוד
↑  בהקדמתו לכרך הראשון שיצא, הוא מציין את דברי הרב קוק ב"הרצאת הרב" שקרא לחבר חיבור כזה: "וְאֶחָד מִמִּצְעָדָיו (שֶׁל הַגְּרָ"א) שֶׁאָנוּ יְכוֹלִים לְמַלֹּאות אַחֲרָיו עַל שְׂדֵה הַהֲלָכָה הִיא הַשְׁלָמַת בֵּאוּרָיו לְחֶלְקֵי הַשֻּׁלְחָן עָרוּךְ; כְּבָר אָמַרְתִּי שֶׁהַשִּׁמּוּשׁ בְּבֵאוּר הַגְּרָ"א בְּחוּג הַלּוֹמְדִים הוּא כָּל כָּךְ מְמֻעָט מִפְּנֵי קִצּוּרוֹ הַגָּדוֹל, וְהִנֵּה חַיָּבִים אֲנַחְנוּ לְהַרְחִיבוֹ לְפָרְשׁוֹ וּלְבָאֲרוֹ בְּשָׂפָה בְּרוּרָה עַד שֶׁיּוּכַל גַּם תַּלְמִיד חָכָם בֵּינוֹנִי לַעֲסֹק בְּלִמּוּד חֶלְקֵי הַשֻּׁלְחָן עָרוּךְ עִם בֵּאוּרֵי הַגְּרָ"א מִבְּלִי שֶׁיִּצְטָרֵךְ לְהִתְיַגֵּעַ הַרְבֵּה וּלְקַבֵּץ הֲמוֹן סְפָרִים".
↑  סיני - ספר יובל, הצופה, 13 בדצמבר 1957
↑  דקה 39-41 בשיעור, באתר מכון מאיר
↑  ד"ר שילם ורהפטיג, ספר יסוד בפסיקה התורנית (על סדרת ברכת אליהו), מעריב, 16 באוגוסט 1968, עמ' 26
↑  חתני פרס הרב קוק בירושלים - ברוך רקובר: ברכת אליהו, הצופה, 24 באוקטובר 1969, עמ' 4
| --- | --- |
בקרת זהויות :  NLI: 987007299227405171  BnF: cb13520651d (data)  GND: 131707701  ISNI: 0000 0000 7836 944X  LCCN: n84074797  VIAF: 74009221   WorldCat (עם VIAF): 74009221
ז'אן, נסיך לוקסמבורג

ז'אן, נסיך לוקסמבורג (בלוקסמבורגית: Jean vu Lëtzebuerg; נולד ב-15 במאי 1957), הוא בנו של ז'אן, הדוכס הגדול של לוקסמבורג.